CELEX: 32015D0442
Language: el
Date: 2015-03-16 00:00:00
Title: Απόφαση (ΚΕΠΠΑ) 2015/442 του Συμβουλiου, της 16ης Μαρτίου 2015 , για την έναρξη της συμβουλευτικής στρατιωτικής αποστολής της Ευρωπαϊκής Ένωσης στην Κεντροαφρικανική Δημοκρατία (EUMAM RCA) και την τροποποίηση της απόφασης (ΚΕΠΠΑ) 2015/78

17.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 72/39
            
         ΑΠΌΦΑΣΗ (ΚΕΠΠΑ) 2015/442 ΤΟΥ ΣΥΜΒΟΥΛIΟΥ
   της 16ης Μαρτίου 2015
   για την έναρξη της συμβουλευτικής στρατιωτικής αποστολής της Ευρωπαϊκής Ένωσης στην Κεντροαφρικανική Δημοκρατία (EUMAM RCA) και την τροποποίηση της απόφασης (ΚΕΠΠΑ) 2015/78
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την απόφαση (ΚΕΠΠΑ) 2015/78 του Συμβουλίου, της 19ης Ιανουαρίου 2015, σχετικά με στρατιωτική επιχείρηση της Ευρωπαϊκής Ένωσης στην Κεντροαφρικανική Δημοκρατία (EUMAM RCA) (1), και ιδίως το άρθρο 4,
   Λαμβάνοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 19 Ιανουαρίου 2015, το Συμβούλιο εξέδωσε την απόφαση (ΚΕΠΠΑ) 2015/78.
            
         
               (2)
            
            
               Στις 9 Φεβρουαρίου 2015, το Συμβούλιο ενέκρινε τους κανόνες εμπλοκής της EUMAM RCA.
            
         
               (3)
            
            
               Στις 6 Μαρτίου 2015, το Συμβούλιο ενέκρινε το σχέδιο επιχειρήσεων της EUMAM RCA.
            
         
               (4)
            
            
               Στις 11 Μαρτίου, η επιτροπή πολιτικής και ασφάλειας εξέφρασε ικανοποίηση για την επιστολή του διοικητή της αποστολής, όσον αφορά τη σύσταση για την έναρξη της EUMAM RCA και το προβλεπόμενο χρονικό πλαίσιο για τον ορισμό της αρχικής επιχειρησιακής δυνατότητας της EUMAM RCA.
            
         
               (5)
            
            
               Η EUMAM RCA θα πρέπει να ξεκινήσει στις 16 Μαρτίου 2015.
            
         
               (6)
            
            
               Σύμφωνα με το άρθρο 5 του πρωτοκόλλου (αριθ. 22) σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα. Συνεπώς, η Δανία δεν συμμετέχει στην εφαρμογή της παρούσας απόφασης και επομένως δεν συμμετέχει στη χρηματοδότηση της παρούσας επιχείρησης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμβουλευτική αποστολή στρατιωτικών ΚΠΑΑ της Ευρωπαϊκής Ένωσης στην Κεντροαφρικανική Δημοκρατία («EUMAM RCA») ξεκινά στις 16 Μαρτίου 2015.
   Άρθρο 2
   Ο Διοικητής Επιχείρησης της ΕΕ στην EUMAM RCA εξουσιοδοτείται, με άμεση ισχύ, να αρχίσει την εκτέλεση της επιχείρησης.
   Άρθρο 3
   Το άρθρο 4 παράγραφος 2 της απόφασης (ΚΕΠΠΑ) 2015/78 αντικαθίσταται από το ακόλουθο κείμενο:
   
      «2.   Η EUΜΑΜ RCA ξεκινά με απόφαση του Συμβουλίου την ημερομηνία που συνέστησε ο διοικητής της αποστολής, μετά από έγκριση του σχεδίου αποστολής και, εφόσον απαιτείται, των πρόσθετων κανόνων εμπλοκής.»
   
   Άρθρο 4
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 16 Μαρτίου 2015.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  ΕΕ L 13 της 20.1.2015, σ. 8.